section_heading: Radnja
paragraph_text: U Bada Bingu, Tony obavještava Silvija, Paulieja i Christophera da je potvrdio kako je Junior bio taj koji mu je pokušao oduzeti život. Paulie sugerira kako bi Junior mogao pokušati dovršiti ono što je započeo, a Christopher istakne kako će Junior iskoristiti svoje ljude da obavi posao. Odlučuje se kako bi Chucky Signore trebao "nestati bez oglašavanja alarma". Tony i Silvio posjećuju Chuckyja u marini. Nakon što je s Chuckyjem započeo razgovor o velikoj ribi koju nosi, Tony izvuče pištolj iz ribinih usta i ustrijeli Chuckyja nekoliko puta. Silvio istovari iz auta nekoliko blokova cementa, nakon čega on i Tony utovaraju stvari na Chuckyjev brod i otplove.